کاتالونیادا مستقیل‌لیک یانلیسی رادیکال قروپلار، ایسپانیا و فرانسانی بیر بیرینه باغلایان آپ-۷ اوتوبانینی کسمه ائیلمی باشلاتدی.
"دموکراتیک سونامی"  آدلی باغیمسیزلیق یانلیسی قروپون، سوسیال مئدیا واسطه‌سیله ائتدیگی چاغری سونراسین‌دا ایسپانیا طرفین‌ده‌کی لا خنکرا سرحدینده توپلانان بیر قروپ، فرانسا باغلانتیسینین اولدوغو اتویولو کسدی.
باغیمسیز کاتالونیا بایراقلاری داشییان و ائیلملرینی "باریشجیل مولکی اطاعت‌سیزلیک" اولاراق تانیملایان قروپون ائیلمی سببیله کیلومترلرجه آراج سیراسی اولوشدو.
کاتالونیاداکی باغیمسیزلیق گیریشیمی ایله ایلگیلی اصلا مذاکیره ماساسینا اوتورمایاجاغینی آچیقلایان ایسپانیاداکی مرکزی حکومته عطفاً، بعضی ائیلمچیلرین اللرین‌ده "ایسپانیا، اوتور و دانیش" یازی‌لی پلاکاردلار داشیدیغی گؤرولدو.
دموکراتیک سونامی، ائیلمین سببینی، کاتالونیاداکی مستقیل‌لیک گیریشیملرینین اولوسلارآراسی ساحه‌ده گوند‌مه گلمه‌سی و یوکسک محکمه‌نین ۹ کاتالان سیاست‌چی حاقین‌دا محکومیت قرارینا تپکی اولاراق آچیقلادی.
ائیلمی ۳ گون بویونجا داوام ائتدیره‌جکلرینی بیلدیره‌ن رادیکال قروپلار، اوتویولا ماسالار قوروب، یانلارین‌دا گتیردیکلری یئیه‌جک و ایچه‌ جکلری قویدو.
ائیلمچیلرین ساییسینین آرتماسینی اؤنله‌مک اوچون گئنیش گوونلیک تدبیرلری آلان پلیس، بو آنا قدر هر هانسی بیر موداخیله ائتمه‌دی.
